
Fűtéskorszerűsítési szempontok fogyasztói értékelése

Napjainkban egyre divatosabbá vált a megújuló energiaforrások használata felé nyitni a cégek és a magánszemélyek esetében is. Alapvetően pozitívnak ítélhetjük a változást, hogy az emberek már nem csak érdeklődnek, hanem ténylegesen hajlandóak és képesek váltani, viszont ebben a pozitív változásban is fellelhető negatív dolog. Egy hirtelen bekövetkező fordulat és új szemléletmód elterjedése a 2022-es energiaválság beköszöntével jelent meg.
A 2022-es évben eluralkodott a túlélési ösztön a cégek tekintetében és ezáltal a magánszemélyek vonatkozásában is.
Az előttünk álló kiszámíthatatlan jövőt szemlélve jó úton járunk tekintve azt, hogy nagyon sok nyitott gondolkodású fiatal van és nem félnek belevágni ezen erőforrások megismerésébe, majd használatába a már újonnan épülő lakásaikat figyelembe véve.
Manapság különösen fontossá vált környezetünk és a világunk fenntartása, ezért választottam dolgozatom témájának a megújuló energiaforrásokat a magánszemélyek vonatkoztatásában. Mindezt egy miskolci székhelyű cég vásárlóinak véleményén keresztül vizsgáltam. A céggel folytatott interjúk során került említésre a fűtési termékekkel kapcsolatos dizájn vonalok, az őket megkereső különböző ügyfelek csoportosítása, majd a javaslatok részben feltüntetett ajánlásokban is segítségemre voltak.
A dolgozat címéhez mérten a korszerű fűtés hasznosságát 4 részre bontva kerül bemutatásra a témakör átfogó jellege végett. Annak érdekében, hogy pontosabb és tisztább képet kaphassunk erről a témakörről bemutatásra kerül az Egyesült Nemzetek Szervezete (ENSZ) által kidolgozott fejlesztési célok, mely szorosan összefügg a dolgozat témájával. Ezen felül főként Magyarországon igénybe vett megújuló energiaforrások bemutatására kerül sor. Mindezek mellett még idekapcsolódóan megemlítésre kerül a fűtés is, hogy és miként tértünk át a hajdan használt szénről a fára, majd a fő téma zárásaként egy ma már több embert érintő okosotthon és okos fűtés megoldásokról esik szó.
Az empirikus kutatáshoz Q-elemzést választottam, a kérdőívet ennek megfelelően állítottam össze. Útmutatóként a Ken-Q analízis módszerét használtam. A kérdőív logikájának kialakítása során a minőségügy egy ismert modelljére, a minőség 8 definícióját hívtam segítségül, ennek mentén csoportosítottam a kérdőív állításait a preferenciasorrendek megállapításához.
Az elvégzett Q-elemzést követően minden adat kiértékelésre kerül külön-külön a három faktor, majd összességében is a faktorok közötti hasonlóságokat feltárva.



